Diari Oficial de la Generalitat Valenciana


Sumari del DOGV 7930, del 02-12-2016 (2016/8866)

Notificació de la sentència dictada en la peça de mesures provisionals coetànies número 1341/2015.
--------------------------------------------------------------------------------------------------

### Dades del document

Número de DOGV
:   7930

Data del DOGV
:   02-12-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/8866


Organisme emissor
:   Jutjat de Primera Instància Número 8 de València

Tipus de document
:   Edicte

Notificació de la sentència dictada en la peça de mesures provisionals coetànies número 1341/2015. [2016/8866]  
Peça de mesures provisionals coetànies número 001341/2015  
De: Anahit Sargsyan.  
Procurador: Francisco José Real Marqués.  
Contra: Simón Petrosyan.  
Ministeri Fiscal.  
Vicenta María Casañ Arandiga, secretària del Jutjat de Primera Instància número 8 de València, faig saber que en el procés d'assumpte civil, seguit en aquest jutjat amb el número 001341/2015 a instàncies d'Anahit Sargsyan contra Simón Petrosyan, que prové de la peça de mesures provisionals coetànies número 001341/2015, s'ha dictat la següent resolució que té la part dispositiva com segueix:  
  
«Part dispositiva  
  
El jutge va dir:  
Estime de forma parcial la sol·licitud presentada per Anahit Sargsyan, representada pel procurador dels tribunals Francisco J. Real Marqués i amb l'assistència del Ministeri Fiscal, dirigida contra Simón Petrosyan, declarat en situació de rebel·lia processal, i dispose les següents mesures provisionals coetànies al procés de divorci seguit entre els esmentats cònjuges:  
1. Atorgar l'exercici exclusiu de la pàtria potestat a la mare i atorgar-li la guarda i custòdia del fill menor, R. H., sense fixació de cap règim de visites ni de vacances a favor del pare.  
  
2. Respecte de la pensió alimentària sol·licitada es disposa establir la quantitat de 180 euros mensuals. Aquesta quantitat s'haurà d'ingressar, mensualment i dins dels cinc primers dies de cada mes, en el compte que es designe a aquest efecte. Quantitat que serà revisada anualment i en què s'aplicarà l'índex de preus de consum.  
3. Les despeses extraordinàries necessàries del menor seran pagades a mitges entre ambdós progenitors, i s'entenen amb això, entre altres, les de salut no cobertes per la Seguretat Social i l'educació, com ara llibres de text, així com activitats extraescolars de la menor.  
4. L'atribució de l'ús de l'habitatge i parament familiar a l'esposa i fill.  
5. Es disposa fixar una pensió compensatòria a favor d'Anahit Sargsyan per l'import de 150 euros al mes.  
Tot això sense fer declaració sobre costes processals.  
Els efectes i mesures anteriors subsistiran fins que siguen substituïdes per les de la sentència ferma, o quan es dispose la finalització del procés d'una altra manera.  
Contra aquesta resolució no es pot presentar cap recurs, de conformitat amb el que disposa l'article 771.4 de la Llei d'enjudiciament civil.  
Així ho disposa, mana i firma José María Cutillas Torns, magistrat jutge del Jutjat de Primera Instància número 8 de València.»  
I perquè valga de notificació de forma legal a Simón Petrosyan en el Diari Oficial de la Generalitat Valenciana, expedisc aquest edicte.  
  
València, 10 d'octubre de 2016.- La lletrada de l'Administració de justícia: Vicenta María Casañ Arandiga.